Hanne Maudens

Hanne Maudens (født 12. mars 1997) er en belgisk friidrettsutøver, som konkurrerer i mangekamp. Hennes fremste internasjonale meritt er bronse i sjukamp under Junior-VM i friidrett 2016, og hun ble belgisk mester i lengdehopp innendørs og utendørs i 2017. 

 Idrettskarriere 
 2013 
Maudens deltok i European Youth Olympic Festival 2013 i Utrecht, der hun fikk sølv i lengdehopp, bak russiske Anastsia Seleznyova.Timetronics.be - European Youth Olympic Festival, besøkt 7. august 2017.

 2014 
I European Youth Olympic Trials i Baku kom hun på andreplass i lengdehopp, med ny personlig rekord på 6,15 meter.European Athletics - European Youth Olympic Trials, besøkt 7. august 2017. Hun deltok i Sommer-OL for ungdom 2014 (Summer Youth Olympics), og kom der på fjerdeplass i lengdehopp.IAAF - Long Jump Women, besøkt 7. august 2017. 

 2015 
Hun deltok i Junior-EM i friidrett 2015 (U20) i Eskilstuna. Der fikk hun sølv i sjukamp, med ny personlig rekord på 5720 poeng. Hun deltok også i lengdehopp, der hun kom på femteplass.European Athletics - European Athletics U20 Championships - Eskilstuna 2015, besøkt 7. august 2017. 

 2016 
I det belgiske mesterskapet innendørs i 2016 fikk hun sølv i lengdehopp, bak Nafissatou Thiam, og hun fikk også sølv i lengdehopp i det belgiske mesterskapet utendørs, én cm bak Jolien Leemans.Toastit.be - Longueur F - Official result , besøkt 7. august 2017. Hun satte ny personlig rekord med med 5881 poeng i juli, da hun fikk bronse i sjukamp under U20-VM i friidrett 2016. 

 2017 
Hun vant lengdehopp i det belgiske innendørsmesterskapet i 2017. Hun deltok i sjukamp under U23-EM i friidrett 2017, men fullførte ikke sjukampen. Hun deltok også i lengdehopp, og kom der på 12.-plass. 

Under Hypomeeting satte hun ny personlig rekord med 6113 poeng, og hun vant lengdehopp i det belgiske mesterskapet utendørs. Hun representerte Belgia under VM i friidrett 2017, og kom der på 23.-plass med 5749 poeng.IAAF - Resultater sjukamp kvinner , besøkt 7. august 2017.

 Referanser 

 Eksterne lenker 



Kategori:Belgiske mangekjempere
Kategori:Belgiske mestere i friidrett
Kategori:Deltakere for Belgia under VM i friidrett 2017
Kategori:Deltakere for Belgia under VM i friidrett 2019
Kategori:Deltakere for Belgia under EM i friidrett innendørs 2021